b"\n_START_ARTICLE_\nNaujasis Uojanas\n_START_SECTION_\nLietuviai\n_START_PARAGRAPH_\nKiekvienai sovietinei respublikai BAM\xe2\x80\x99e buvo patik\xc4\x97ta pastatyti po gele\xc5\xbeinkelio stot\xc4\xaf. Lietuvoje atsirado \xc5\xa1imtai savanori\xc5\xb3, vykusi\xc5\xb3 \xc4\xaf BAM'\xc4\x85 u\xc5\xbesidirbti. 1979\xc2\xa0m. liepos 26 d. Lietuvos TSR buvo sukurtas statybos montavimo traukinys \xe2\x80\x9eLitBAMstroj\xe2\x80\x9c. Traukinio u\xc5\xbeduotis buvo pastatyti Naujojo Uojano gele\xc5\xbeinkelinink\xc5\xb3 gyvenviet\xc4\x97s, kurioje gyvens 1800 \xc5\xbemoni\xc5\xb3, pirm\xc4\x85j\xc4\x85 eil\xc4\x99. Pagal technin\xc4\xaf projekt\xc4\x85 suplanuota atlikti statybos montavimo darb\xc5\xb3 u\xc5\xbe 22 mln. rub. Orientacin\xc4\x97 statybos trukm\xc4\x97 numatyta 5-6 metai. Pirma 25 darbuotoj\xc5\xb3 grup\xc4\x97 i\xc5\xa1 Lietuvos atvyko 1979\xc2\xa0m. rugpj\xc5\xab\xc4\x8dio 20 d._NEWLINE_Prie projekto \xc4\xafgyvendinimo prisid\xc4\x97jo Kauno pramoninio projektavimo institutas, Vilniaus statybos trestas, kitos organizacijos. Lietuviai suprojektavo ir i\xc5\xa1 raudon\xc5\xb3 plyt\xc5\xb3 pastat\xc4\x97 stot\xc4\xaf Naujajame Uojane\xc2\xa0\xe2\x80\x93 ji ir \xc5\xa1iandien priima negausius keleivius."